作者：刘埙
词牌/韵律：惜馀春慢・选冠子

paragraphs: 玉勒丝鞭，彩旗红索，总向愁中休了。
偏怜景媚，为甚愁浓，都为雨多晴少。
桃杏开到梨花，红印香印，绿平幽沼。
也无饶、红药殿春，更作薄寒清峭。
尘梦里、暗换年华，东风能几，又把一番春老。
莺花过眼，蚕麦当头，朝日浓阴笼晓。
休恨烟林杜鹃，只恨啼鸠，呼云声杳。
到如今，暖霭烘晴，满地绿阴芳草。